1298

Η τρέχουσα σελίδα αφορά το έτος 1298 κατά το Γρηγοριανό ημερολόγιο 

 Γεγονότα 
1 Ιουνίου - Οι κάτοικοι της Ρίγα και του Μεγάλου Δουκάτου της Λιθουανίας νικούν το Λιβονικό Τάγμα στη μάχη της Τουράιντα.
2 Ιουλίου - Λαμβάνει χώρα η μάχη του Γκόλχαϊμ μεταξύ του Αλβέρτου Α' των Αψβούργων και του Αδόλφου της Γερμανίας.
 22 Ιουλίου - Ο βασιλιάς Εδουάρδος Α' της Αγγλίας νικά τον στρατό των Σκωτσέζων υπό τον Γουίλιαμ Γουάλας στη Μάχη του Φάλκερκ.
 24 Αυγούστου - Ο Αλβέρτος Α΄ στέφθηκε βασιλιάς της Γερμανίας.
30 Αυγούστου - Ο αυτοκράτορας Γκο-Φουσίμι διαδέχεται τον αυτοκράτορα Φουσίμι στο θρόνο της Ιαπωνίας.
 9 Σεπτεμβρίου - Ναυμαχία του Κούρτσολα: Ο γενοβέζικος στόλος νικά τον Ενετικό. Ο Μάρκο Πόλο συγκαταλέγεται μεταξύ των αιχμαλώτων και ενώ βρίσκεται στη φυλακή στη Γένοβα αρχίζει να υπαγορεύει τις ταξιδιωτικές του αναμνήσεις σε ένα Γενουάτη κρατούμενο.
 Ο Κινέζος αξιωματούχος Γουάγκ Τσεν κατασκευάζει τα πρώτα ξύλινα κινητά τυπογραφικά στοιχεία (ο Μπι Σενγκ είχε εφεύρει κινητά τυπογραφικά στοιχεία - κεραμικά - τον 11ο αιώνα).
 «Πογκρόμ του Ρίντφλάις»: Στη Φραγκονία και μετά στη λοιπή Βαυαρία και την Αυστρία 146 ιουδαϊκές κοινότητες καταστρέφονται και περίπου 5.000 Εβραίοι σκοτώνονται (στην κωμόπολη Ρέτινγκεν καίγονται μαζικά στην πυρά).

 Γεννήσεις 

12 Δεκεμβρίου - Αλβέρτος Β΄, δούκας της Αυστρίας
Γκυ Α΄, κόμης του Μπλουά
Κάρολος, δούκας της Καλαβρίας

 Θάνατοι 

2 Ιουλίου - Αδόλφος, βασιλιάς της Γερμανίας
29 Αυγούστου - Ελεονώρα της Αγγλίας, κόμισσα του Μπαρ
11 Σεπτεμβρίου - Φίλιππος του Αρτουά, Γάλλος ευγενής
19 Νοεμβρίου - Μεχθίλδη του Χάκεμπορν, Γερμανή αγία και μύστρια
Γιακούτ αλ-Μουστασιμί, Άραβας καλλιγράφος

Κατηγορία:Έτη